**Høringssvar vedr. Helhedsplanen for Årslev**

**Motivation**

Da vi flyttede til Årslev, var det med naturen for øje. Årslev gav følelsen af at være i et af Aarhus’ få tilbageværende åndehuller. Et beskyttet område med vand, rigt fugleliv og masser af luft.


Landsbyen Årslev emmer af ro i et stærkt trafikeret Brabrand med udsigt til både industri, motorvej og højmaster.

**Bebyggelse**

Vi er fuldt ud bevidste om at en udvidelse lå på tegnebrættet ud mod Harlev/motorvejen, dog er det enormt skuffende, at man påtænker bebyggelse i højde og uden skovbræmmer. Det ligner mere by end opland – og det gør en kæmpe forskel for landsbyen Årslev. Jeg så heller at man beholdt forbindelsen til Gl. Brabrand i dynamik og byggetæthed.

**Natur og dyreliv**

Hvad der er endnu mere bekymrende, er planerne om at komme så tæt på søen (billede 1)



Dyrelivet vil blive forstyrret unødigt og en bekymring for den mangfoldige natur i den vestlige del af Aarhus burde have *1. prioritet* og man burde nærmere overveje at omlægge landbruget mod søen til natur.



Mistes naturen i Årslev må man formode at folk søger over mod Silkeborg. Bebyggelse mod søen vil ligeledes skabe store mængder trafik på Skibbyvej som i forvejen er presset med fart og antal biler – herunder unødig støj og forurening for både dyr og mennesker.

Som satellitbilledet også indikerer, så er der ikke meget natur tilbage i området – behold eller udvid det der er tilbage.

Med venlig hilsen

Anne og Lars Strandridder